CELEX: 62012TN0466
Language: fi
Date: 2012-10-23 00:00:00
Title: Asia T-466/12: Kanne 23.10.2012 — RFA International v. komissio

15.12.2012   
            
            
               FI
            
            
               Euroopan unionin virallinen lehti
            
            
               C 389/7
            
         Kanne 23.10.2012 — RFA International v. komissio
   (Asia T-466/12)
   2012/C 389/12
   Oikeudenkäyntikieli: englanti
   
      Asianosaiset
   
   
      Kantaja: RFA International, LP (Calgary, Kanada) (edustaja: asianajaja B. Evtimov)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan osittain 10.8.2012 tehdyt komission päätökset C(2012) 5577 lopullinen, C(2012) 5585 lopullinen, C(2012) 5588 lopullinen, C(2012) 5595 lopullinen, C(2012) 5596 lopullinen, C(2012) 5598 lopullinen ja C(2012) 5611 lopullinen siltä osin kuin niissä kieltäydytään hakemuksen mukaisten polkumyyntitullien määrien palauttamisesta kuitenkin niitä määriä lukuun ottamatta, joita koskevat hakemukset oli jätetty tutkimatta siksi, että ne oli jätetty säädetyn määräajan jälkeen
            
         
               —
            
            
               velvoittamaan komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, jonka mukaan
               
                           —
                        
                        
                           komissio on tehnyt oikeudellisen virheen ja ilmeisen arviointivirheen hyväksyessään myynti-, yleis-, ja hallintokulujen ja voiton täyden vähentämisen CHEMK Groupin vientihinnan osalta ja todetessaan siihen liittyen, että taloudellinen yksikkö ei ole merkityksellinen vientihinnan (mukaan lukien vientihinnan oikaisut) perusasetuksen (1) 2 artiklan 9 kohdassa tarkoitetulla tavalla tapahtuvaa laskemista varten. Siltä osin kuin komissio on saattanut katsoa, että kantajan väite taloudellisen yksikön olemassaolosta, on hylättävä, kantaja toteaa, että myös sellainen hylkääminen on tehty oikeudellisesti virheellisesti ja/tai sen osalta on kysymyksessä ilmeinen arviointivirhe.
                        
                     
         
               2)
            
            
               Toinen kanneperuste, jonka mukaan
               
                           —
                        
                        
                           komissio on tehnyt ilmeisen arviointivirheen todetessaan, että kyseessä oli perusasetuksen 11 artiklan 9 kohdassa tarkoitettu olosuhteiden muutos, jonka takia eri menetelmän soveltaminen lopullisen polkumyyntimarginaalin laskemista varten oli perusteltua. Kantaja katsoo, että tämän seurauksena on rikottu myös perusasetuksen 11 artiklan 9 kohtaa, koska komissio on soveltanut uutta menetelmää, joka poikkeaa alkuperäisessä tutkimuksessa käytetystä vastaavasta menetelmästä.
                        
                     
         
      (1)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annettu neuvoston asetus (EY) N:o 1225/2009 (EUVL L 343, s. 51).